Pytlick fik straks succes, da kvindelandsholdet i hans første slutrunde, EM i 1998, opnåede sølvmedaljer på trods af, at en række profiler havde valgt at afslutte landsholdskarrieren sammen med Wilbek. Pytlicks helt store successer var dog guldmedaljerne ved OL i 2000 og 2004. Med to OL guldmedaljer er Jan Pytlick Danmarks mest succesrige håndboldtræner ved OL. Det blev også til guld ved EM i 2002 på hjemmebane. Ydermere blev det sølv ved EM i 2004.